“ Оҙон-оҙаҡ бала саҡ ” ( 1976 ) автобиографик повесында геройҙың тормош тәжрибәһе булған кешенең ысынбарлыҡты ҡабул итеүе аша бирелгән бала сағы тураһындағы уйланыуҙары тотош быуын тормошоноң тамамланған һәм монументаль картинаһын тыуҙыра ; повесть буйынса шулай уҡ исемле нәфис фильм төшөрөлгән ( реж . Б.Т.Йосопов , “ Башҡортостан ” к / ст ) , БАДТ-ла “ Яҙмыштарҙан уҙмыш бар ! .. ” спектакле ҡуйылған .